Byggevejledninger til LEGO Super Mario sæt er tilgængelige i LEGO Super Mario appen. Den digitale byggevejledning indeholder masser af fantastiske funktioner, der gør det sjovt og nemt at komme i gang med sættet. Selve byggevejledningen kan ses i 3D, så det er nemt at vælge de rigtige klodser, og så man kan zoome ind på og dreje sættet. Derudover indeholder appen instruktionsvideoer, der er fulde af gode tips og tricks til kreative måder at bygge, lege og spille på.
I designprocessen fandt vi ud af, at børn syntes, de digitale vejledninger og instruktionsvideoerne var meget nyttige. Når alt er i appen, hjælper det også små byggere med at lære, hvordan de forbinder LEGO Mario med deres enhed, og hvordan de kan skabe eventyr med deres kreationer.
Hvis du foretrækker at bygge sættet uden at bruge appen, kan du downloade byggevejledningen fra LEGO.com. Find afsnittet "Byggevejledninger" under Kundeservice, og søg på sætnummeret for at downloade vejledningen. Husk, at den gratis app er nødvendig for at holde LEGO Mario figurens software opdateret. Derudover indeholder appen sjove videoer, der viser, hvordan man kan lege og spille med LEGO Mario, samt masser af inspiration – alt sammen noget, du ikke bør gå glip af!